हवन द्रव्य के रूप में प्रकट होने के कारण शंकर को हविरूप भी कहा जाता है। जिसका यज्ञ कुण्ड में होम किया जाता है, उसे हवि कहते हैं। हम जो भी शिवार्पण करते हैं या किसी उद्देश्य से किसी को देते हैं, वह वस्तु शिव से अलग नहीं है, ऐसा समझ कर व्यवहार करना शिव की हविरूपता है। भोजन इत्यादि करते समय भी भोग्य वस्तुओं के अन्दर शिवदृष्टि रखकर, उसे हवि हीं समझना चाहिए। भोग करने वाला शिव हीं है। जिसमें भोग पड़ रहा है वह यज्ञकुण्ड भी शिव हीं है। गीता के अनुसार सबको ब्रह्मरूप हीं समझना चाहिए। इसी आशय से विद्वानों ने भोगसामग्री को भी हवि हीं बतलाया है। मैत्रायणी उपनिषद् भी इसी बात का समर्थन करती है–